Kabel

Kabel ma asese göi latötöi ia meföna kaŵe no töi zinali nifazökhi moroi ba tambagö (li Indonesia "tembaga") ma zui moroi ba galasi, ni'oguna'ö ba wamatörö data elektronik Grant, August E & Meadows, Jennifer H. (eds.) (2008). Communication Technology Update and Fundamental, Eleventh Edition. Boston: Focal Press ma zui ba wamatörö hou listrik, irege tola lafa'ohe'ö data andrö moroi ba zi sambua nahia lumalö ba nahia bö'ö. Oya ta'ila kabel nifazökhi moroi ba tambagö, me da'ö zi oföna la'oguna'ö niha, bahiza iada'a itugu oya lafasa kabel nifazökhi moroi ba galasi nifotöi kabel serat optik, me abölö alio ba abölö oya data elektronik si tola ifatörö (faigi gambara tou).

Oya te'oguna'ö ngawalö kabel andre. Tola tobali ia kabel listrik (samatörö hou listrik ba nomo-omo misa), kabel TV, kabel komputer (samatörö hou data elektronik sasese latötöi göi kabel ethernet ma RJ-45) ma zui tobali kabel telepon.

 Oroita wehede 

Tohare wehede kabel ba danö Indonesia moroi ba li Belanda "kabel", niwawalö ndra niha Belanda moroi ba li Latin "capulum", eluahania tali ma sinali.

 Galeri 

 Faigi göi 

 Elektronik
 Komputer
 Wi-Fi

Kategori:Elektronik
Kategori:Komputer
Kategori:Teknologi
Kategori:No mufareso